Sigvart Asmundsen

Sigvart Asmundsen (født 9. juni 1893 i Kongsberg, død 1967)DIS, Gravminner i Norge  var en norsk våpenarbeider, fagforeningsmann og politiker, hjemmehørende i Arbeiderpartiet. Han var fra 1930 til 1939 ordfører på Kongsberg.

Asmundsen jobbet fra 1908 på Statens våpenfabrikk på Kongsberg. Fra 1910 var han medlem av Våpenarbeidernes fagforening. Da det i 1915 ble stiftet en avdeling av Norsk Jern- og Metallarbeiderforbund ble han medlem der. Fra 1919 til 1920 var han i to år formann for våpenarbeiderforeningen.

Han meldte seg inn i Arbeiderpartiet i 1916, og var formann i Kongsberg Arbeiderparti fra 1926 til 1930.

Asmundsen ble første gang valgt inn i bystyret i 1919, og ble senere gjenvalgt. Fra 1929 satt han som medlem av formannskapet og akslet samtidig vervet som viseordfører. Han rykket opp som ordfører i 1930, og ble gjenvalgt som ordfører året etter.«Asmundsen, Sigvart», Arbeidernes Leksikon, bind I, Oslo 1932 

 Referanser 

Kategori:Norske fagforeningspersoner
Kategori:Lokalpolitikere fra Ap
Kategori:Ordførere i Kongsberg
Kategori:Ap-ordførere
Kategori:Personer fra Kongsberg kommune
Kategori:Fødsler i 1893
Kategori:Dødsfall i 1967